wickkiey/tamil-wikipedia-chunked huggingface dataset:
# மாண்டோசு புயல்

## வானிலை வரலாறு

இந்திய வானிலை ஆய்வு மையம் வங்காள விரிகுடாவில் உருவான வெப்பமண்டல காற்றழுத்த தாழ்வு மண்டலத்திற்கு வங்காள விரி குடாவினை குறிக்கும் வகையில் *பிஓபி 09 (BOB 09)* எனப் பெயரிடப்பட்டது ஒருங்கிணைந்த சூறாவளி எச்சரிக்கை மையம், இந்த சூறாவளி குறித்த அறிக்கையினை வெளியிட்டது. இது மிகவும் வெதுவெதுப்பான நீர் மற்றும் குறைந்த மிதமான காற்று காரணமாக மேலும் தீவிரமடையக்கூடும் என்று கூறியது. இந்நிகழ்விற்கு *முதலீடு 96B* என்று குறிப்பிட்டது. ஒரு நாள் கழித்து, ஒருங்கிணைந்த சூறாவளி எச்சரிக்கை மையம் மற்றும் இந்திய வானிலை ஆய்வு மையமும் இந்த குறைந்த அழுத்தத்தை "சூறாவளி புயல்" என்று வகைப்படுத்தியது. இதற்கு *மாண்டோசு* என்று பெயரிடப்பட்டது. தொடர்ந்து கண்காணிக்கப்பட்டு வந்த நிலையில், மாண்டோசு மேற்கு நோக்கி நகர்ந்து, 65 மைல் வேகத்தில் காற்றின் வேகத்தை அடைந்து, கடுமையான சூறாவளி புயலாக வலுப்பெற்றது.
# மாண்டோசு புயல்

## தயார்படுத்தல்கள்

இந்தப் புயலை முன்னிட்டு தமிழ்நாட்டில் 16 மாவட்டங்களிலும், புதுச்சேரி, காரைக்காலில் கல்லூரிகள், பள்ளிகளுக்கு திசம்பர் 8 மற்றும் 9 ஆகிய தேதிகளில் விடுமுறை விடப்பட்டிருந்தது.
# உச்சி வெயில்

## நடிகர்கள்

- துரைசாமியாக குப்புசாமி
- சங்கராக விஜய்
- ஸ்ரீவித்யா
- சபாபதியாகடெல்லி கணேஷ்
# உச்சி வெயில்

## தயாரிப்பு

13 நாட்களில் படமாக்கப்பட்டஉச்சி வெயில்திரைப்படத்தை ஜெயபாரதி இயக்கியிருந்தார்.இந்திரா பார்த்தசாரதியின்கதையை அடிப்படையாகக் கொண்டு இரவீந்திரன் இராமமூர்த்தி திரைக்கதையை எழுதியிருந்தார். டி.எம்.சுந்தரம் *ஜுவாலா பிலிம்* என்ற நிறுவனத்தின் மூலம் தயாரித்தார். திரைப்படத்தின் மொத்த செலவு ₹4.8 லட்சம் (2021இல் ₹1.2 கோடி மதிப்பாகும்).  
ஒளிப்பதிவை இரமேஷ் வியாஸ் மேற்கொண்டார், படத்தொகுப்பை பாலு சங்கர் மேற்கொண்டார்.
# உச்சி வெயில்

## வெளியீடு, வரவேற்பு

இத்திரைப்படம் கல்கத்தாவில் நடைபெற்ற இந்திய சர்வதேச திரைப்பட விழாவிலும், 1990இல் நடைபெற்ற சர்வதேச டொராண்டோ திரைப்பட விழாவிலும் திரையிடப்பட்டது. இப்படம் வெளியிடப்பட்டு நேர்மறையான விமர்சனங்களைப் பெற்றது.
# மாலதி மகேசுவரி

**மாலதி மகேசுவரி** (*Malti Maheshwari*) என்பவர் இந்தியாவின் குஜராத்தைச் சேர்ந்த அரசியல்வாதி ஆவார். காந்திதாம் பகுதியினைச் சேர்ந்த மகேசுவரி இளம் வணிகவியல் பட்டதாரி ஆவார். இவர் பாரதிய ஜனதா கட்சியின் உறுப்பினர். இவர் குசராத்து சட்டப்பேரவையின் காந்திதாம் தொகுதியிலிருந்து 14 மற்றும் 15வது குசராத்து சட்டமன்ற உறுப்பினர் ஆவார்.
# குக்ரி முக்ரி

**குக்ரி முக்ரி** (*Kukri Mukri*) என்பது வங்காளதேசத்தின் தென் பகுதியிலுள்ள போலா மாவட்டத்தில் உள்ள சார் குக்ரி முக்ரி ஒன்றியத்தின் ஒரு தீவு ஆகும். இத்தீவு போலோ மாவட்டத்தின் தென்கோடியில் அமைந்துள்ளது. தீவின் பரப்பளவு சுமார் 25 சதுர கிலோமீட்டர் ஆகும். தீவின் மொத்த நீளம் 10 கிலோமீட்டரும் (6.2 மைல்) அகலம் 9.5 கிலோமீட்டர் (5.9 மைல்) அளவும் கொண்டுள்ளது. தீவின் நிலப்பகுதி மிகவும் தாழ்வாக அமைந்துள்ளதால் கரையின் பெரும்பகுதி சேறும் சகதியுமாக உள்ளது. சார் குக்ரி-முக்ரி வனவிலங்கு சரணாலயம் ஒன்றும் இந்த தீவில் அமைந்துள்ளது. தனிமைப்படுத்தப்பட்ட இத்தீவில் 8,000 பேர் வசிக்கின்றனர். கரையோரங்களில் உள்ள நீர்நிலைகளில் மீன் மற்றும் காய்கறி சாகுபடி செய்து வரும் இவர்கள் தங்களது தேவைகளை மட்டுமின்றி மற்ற தீவுவாசிகளின் தேவைகளையும் பூர்த்தி செய்து கொண்டு வெளியில் விற்பனை செய்து வருகின்றனர்.
# மஞ்சள்பூர் சட்டமன்றத் தொகுதி

**மஞ்சள்பூர் சட்டமன்றத் தொகுதி** (*Manjalpur Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது வதோதரா மாவட்டத்தில் உள்ளது. வதோதரா மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 145 ஆகும்.
# மஞ்சள்பூர் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 2012 | யோகேஷ் படேல் | பாரதிய ஜனதா கட்சி |  |
| 2017 | யோகேஷ் படேல் | பாரதிய ஜனதா கட்சி |  |
| 2022 | யோகேஷ்பாய் நரன்தாஸ் படேல் | பாரதிய ஜனதா கட்சி | } |
# மனிசா வாகீல்

**மனிசா வாகீல்** (*Manisha Vakil*) என்பவர் குசராத்து மாநில பாரதிய ஜனதா கட்சியினைச் சார்ந்த இந்திய அரசியல்வாதி ஆவார். இவர் 2012ஆம் ஆண்டு முதல் நடைபெற்ற குசராத்து சட்டமன்ற தேர்தல்களில் வதோதரா நகரம் சட்டமன்றத் தொகுதியைப் பிரதிநிதித்துவப்படுத்துகிறார். 2012, 2017 மற்றும் 2022 தேர்தல்களிலும் இதே தொகுதியில் போட்டியிட்டுத் தேர்ந்தெடுக்கப்பட்டார்.
# ஆனந்து சட்டமன்றத் தொகுதி

**ஆனந்த சட்டமன்றத் தொகுதி** (*Anand Assembly constituency*) என்பது இந்தியாவின் குஜராத் மாநிலத்தின் 182 சட்டமன்றத் தொகுதிகளில் ஒன்றாகும். இத்தொகுதி ஆனந்து மாவட்டத்தில் அமைந்துள்ளது.
# ஆனந்து சட்டமன்றத் தொகுதி

## தொகுதியில் அடங்கியப் பகுதிகள்

இந்த சட்டசபை பின்வரும் பிரிவுகளைப் பிரதிநிதித்துவப்படுத்துகிறது  
- ஆனந்த் வட்ட (பகுதி) கிராமங்கள் - லாம்ப்வேல், ஜோல், வலசன், சண்டேசர், மேக்வா கானா, கானா, வான்ஸ் கிலியா, ஜிதோடியா, ஹட்குட், ஜகாரியா, நவ்லி, கந்தலி, ஆனந்த் (எம்), மோக்ரி, காம்டி, பக்ரோல், வல்லப் வித்யாநகர் (எம்), கரம்சாத் (எம்), விட்டல் உத்யோக்நகர் (ஐஎன்ஏ)
# ஆனந்து சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1972 | பூபத்சிங் வகேலா | இந்திய தேசிய காங்கிரசு |  |
| 1975 | ரஞ்சோத்பாய் சோலங்கி | இந்திய தேசிய காங்கிரசு |  |
| 1980 | ரஞ்சோத்பாய் சோலங்கி | இந்திய தேசிய காங்கிரசு |  |
| 1985 | ரஞ்சோத்பாய் சோலங்கி | இந்திய தேசிய காங்கிரசு |  |
| 1990 | கன்ஷியாம் பட்டேல் | ஜனதா கட்சி |  |
| 1995 | திலிப்பாய் பட்டேல் | பாரதிய ஜனதா கட்சி |  |
| 1998 | திலிப்பாய் பட்டேல் | பாரதிய ஜனதா கட்சி |  |
| 2002 | திலிப்பாய் பட்டேல் | பாரதிய ஜனதா கட்சி |  |
| 2007 | ஜோத்சனாபென் பட்டேல் | பாரதிய ஜனதா கட்சி |  |
| 2012 | திலிப்பாய் மணிபாய் படேல் | பாரதிய ஜனதா கட்சி |  |
| 2014* | ரோஹித் ஜாஷு | பாரதிய ஜனதா கட்சி |  |
| 2017 | காந்திபாய் சோதாபர்மர் | பாரதிய ஜனதா கட்சி |  |
| 2022 | யோகேஷ் படேல் | பாரதிய ஜனதா கட்சி | } |
- இடைத்தேர்தல்
# ஆனந்து சட்டமன்றத் தொகுதி

## மேலும் பார்க்கவும்

- குஜராத் சட்டப் பேரவையின் தொகுதிகளின் பட்டியல்
- ஆனந்த் மாவட்டம்
# மீசின் பக்கி

**மீசின் பக்கி** (***கேப்ரிமுல்கசு மீசி***) என்பது 2004 ஆம் ஆண்டில் புதியதாக விவரிக்கப்பட்டது. இது பக்கி குடும்பத்தின் (கேப்ரிமுல்கிடே) பறவை ஆகும்.  
இது இந்தோனேசியாவின் புளோரெசு மற்றும் சும்பா தீவுகளில் காணப்படும் பெரிய வால் கொண்ட பக்கி ஆகும். . உருவவியல் வேறுபாடின்மைக் காரணமாக முன்னர் இது தனிச் சிற்றினமாக அங்கீகரிக்கப்படவில்லை. சான்க்சுடெரும் உரோசெந்தாலும் இதனைக் குரல் அடிப்படையில் விவரித்து தனிச்சிற்றினமாக அறிவித்தனர். இது இந்தோனேசிய சிறு சுண்டாத் தீவுகளில் வசிக்கும் பெரிய வால் கொண்ட பக்கி சிற்றினங்களிலிருந்து நன்கு வேறுபடுகிறது.  
லைடனில் உள்ள இயற்கை வரலாற்று அருங்காட்சியகத்தின் முன்னாள் கண்காணிப்பாளரான செருர்லோப் மீசின் நினைவாக இந்த சிற்றினப் பெயர் இடப்பட்டது.
# ஜோர்ஜ் சாங்கெசுடர்

**ஜோர்ஜ் சாங்கெசுடர்** <small>(*George Sangster*) என்பவர் இ</small>டச்சு பறவையியல் நிபுணர் ஆவார். இவர் வகைப்பாட்டியல் நிபுணத்துவம் பெற்றவர். இடச்சு பறவைகள், இங்கிலாந்து பறவைகள் குறித்துப் பல கட்டுரைகளை எழுதியுள்ளார். இவர் இடச்சு, இங்கிலாந்து மற்றும் ஐரோப்பிய ஒன்றிய வகைப்பாட்டியல் குழுக்களில் உறுப்பினராக இருந்தார்.
# சேவாவின் தேற்றம்

**சேவாவின் தேற்றம்** (*Ceva's theorem*) யூக்ளீடிய வடிவவியலில் முக்கோணங்கள் பற்றிய தேற்றமாகும்.  
முக்கோணம் *ABC* இல் அதன் எந்தவொரு பக்கத்தின் மீதும் அமையாத புள்ளி *O* இலிருந்து அதன் உச்சிப்புள்ளிகளுக்கு வரையப்படும் கோடுகள் *AO*, *BO*, *CO* மூன்றும் அந்தந்த உச்சிகளுக்கு எதிரமைந்த முக்கோணப் பக்கங்களை முறையே வெட்டும்புள்ளிகள் முறையே *D*, *E*, *F* எனில். (கோட்டுத்துண்டுகள் *AD, BE,* *CF* முக்கோணத்தின் விழுகோடுகள் எனப்படுகின்றன.)திசையிடப்பட்ட கோட்டுத்துண்டுகளின் நீளங்களைக் கொண்டு இத்தேற்றத்தின் முடிவு:
:<math>\frac{AF}{FB} \cdot \frac{BD}{DC} \cdot \frac{CE}{EA} = 1.</math>  
*XY* கோட்டின் நிலையான திசைப்போக்குடன், *Y* இன் இடப்புறமாக *X* இருந்தால் *XY* நீளமானது நேர்மமாகவும் *Y* இன் வலப்புறமாக *X* இருந்தால் *XY* நீளமானது எதிர்ர்மமாகவும் எடுத்துக்கொள்ளப்படுகிறது. எடுத்துக்காட்டாக,  
: *A* , *B* இரண்டுக்கும் இடையில் *F* இருந்தால், விகிதம் *AF*/*FB* = +, மாறாக இருந்தால் *AF*/*FB* = -  
சற்றே மாற்றியமைக்கப்பட்ட மாறுதலைக் கூற்றும் உண்மையாக இருக்கும்:  
முக்கோணத்தின் பக்கங்கள் *BC*, *AC* and *AB* மூன்றின் மீதும் முறையே *D*, *E*, *F* ஆகிய புள்ளிகள் : <math>\frac{AF}{FB} \cdot \frac{BD}{DC} \cdot \frac{CE}{EA} = 1,</math> என்ற முடிவை நிறைவுசெய்யும் வகையில் எடுத்துக்கொள்ளப்பட்டால்:
:*AD*, *BE*, *CF* மூன்றும் ஒரே புள்ளியில் சந்திக்கும் கோடுகள் அல்லது மூன்றும் இணைகோடுகளாக இருக்கும்.  
1678 ஆம் ஆண்டில் தனது நூலில் (*De lineis rectis*) இத்தேற்றத்தை பதிப்பிட்ட இத்தாலியக் கணிதவியலாளர் ஜியோவான்னி சேவாவின் பெயரால் அழைக்கப்பட்டாலும் இது பதினோராம் நூற்றாண்டிலேயே சரகோசா அரசரால் (Yusuf al-Mu'taman ibn Hud) நிறுவப்பட்டது. சரகோசா.  
இத்தேற்றம், மெனலாசின் தேற்றத்தை ஒத்துள்ளது. இரண்டு தேற்றங்களிலுமுள்ள சமன்பாடுகள் இரண்டும் குறியளவில் மட்டுமே வேறுபடுகின்றன. இரு தேற்றங்களும் ஒன்றுக்கொன்று வீழ்ப்பு இருமமாக அமைகின்றன.
# சேவாவின் தேற்றம்

## நிறுவல்கள்

இத்தேற்றத்துக்குப் பல நிறுவல்கள் உள்ளன.
# சேவாவின் தேற்றம்

## நிறுவல்கள்

### முக்கோணத்தின் பரப்பளவைப் பயன்படுத்தி நிறுவல்

புள்ளி *O*, முக்கோணத்துள் இருக்கும்போது தேற்ற முடிவின் இடப்பக்கத்திலுள்ள விகிதங்கள் மூன்றுமே நேர்மமாகவும், புள்ளி *O* முக்கோணத்துக்கு வெளியே இருந்தால், ஒரு விகிதம் நேர்மமாகவும் மற்ற இரு விகிதங்களும் எதிர்மமாகவும் இருக்கும். எனவே இடப்பக்க விகிதப் பெருக்கற்பலன் *O* இன் இருநிலையிலும் நேர்மமாகவே இருக்கும்.  
தரப்பட்ட உயரம் கொண்ட முக்கோணத்தின் பரப்பளவு முக்கோணத்தின் அடிப்பக்க நீளத்துடன் விகிதசமமாக இருக்குமென்பதால் கீழுள்ள முடிவு கிடைக்கிறது:
: <math>\frac{|\triangle BOD|}{|\triangle COD|}=\frac{BD}{DC}=\frac{|\triangle BAD|}{|\triangle CAD|}.</math>
இதிலிருந்து:
:<math>\frac{BD}{DC}=
\frac{|\triangle BAD|-|\triangle BOD|}{|\triangle CAD|-|\triangle COD|}
=\frac{|\triangle ABO|}{|\triangle CAO|}.</math>
(*A*, *O* இரண்டும் *BC* இன் எதிர்ப்புறங்களில் இருந்தால் - குறிக்குப் பதில் + ஐ பயன்படுத்த வேண்டும்.)  
இதேபோல,
: <math>\frac{CE}{EA}=\frac{|\triangle BCO|}{|\triangle ABO|},</math>
: <math>\frac{AF}{FB}=\frac{|\triangle CAO|}{|\triangle BCO|}.</math>  
இம்மூன்று சமன்பாடுகளையும் பெருக்க தேற்றத்தின் முடிவு கிடைக்கிறது:
: <math>\\frac{AF}{FB} \cdot \frac{BD}{DC} \cdot \frac{CE}{EA} \= 1,</math>
# சேவாவின் தேற்றம்

## நிறுவல்கள்

### மெனலாசின் தேற்றத்தை பயன்படுத்தி நிறுவல்

மெனலாசின் தேற்றத்தைப் பயன்படுத்தியும் இத்தேற்றத்தை எளிதாக நிறுவலாம்.  
*ACF* முக்கோணத்தில் *BOE* ஒரு குறுக்குவெட்டி. எனவே மெனலாசின் தேற்றப்படி,
: <math>\frac{AB}{BF} \cdot \frac{FO}{OC} \cdot \frac{CE}{EA} = -1</math>  
இதேபோல *BCF* முக்கோணத்தில் *AOD* ஒரு குறுக்குவெட்டியாதலால்,
: <math>\frac{BA}{AF} \cdot \frac{FO}{OC} \cdot \frac{CD}{DB} = -1.</math>
இவ்விரு முடிவுகளையும் ஒன்றையொன்றால் வகுக்க சேவாவின் தேற்றத்தின் முடிவு பெறப்படுகிறது:
: <math>\\frac{AF}{FB} \cdot \frac{BD}{DC} \cdot \frac{CE}{EA} \= 1,</math>
# பம்பாஸ் மான்

**பம்பாசு மான்** (*Pampas deer*) என்பது தென் அமெரிக்காவின் புல்வெளிகள் உள்ள பகுதிகளில் வாழும் ஒரு வகை மான் ஆகும். இவை போர்த்துக்கேய மொழியில் வேடோ-கம்பீரோ என்றும் எசுபானிய மொழியில் வெனாடோ அல்லது காமா என்றும் அழைக்கப்படுகின்றன. இது ***ஓசோடோசெரோஸ்*** பேரினத்தில் உள்ள ஒரே இனமாகும்.  
*பாம்பசு* என்னும் நீண்ட புற்களுக்கிடையே வாழ்வதால் இந்த மானிற்கு இப்பெயர் ஏற்பட்டது. இவற்றின் வாழிடம் நீர் மற்றும் மலைகளை உள்ளடக்கியதான, பெரும்பாலும் குளிர்காலத்தில் வறட்சியைத் தாங்கக்கூடிய, மான்களை மறைக்குமளவு உயரமான புற்கள் கொண்ட பகுதி ஆகும். இவற்றில் பல பாண்டனல் சதுப்பு நிலங்களில் வாழ்கின்றன. அங்கு தொடர்ந்து பாதுகாப்பு முயற்சிகள் மேற்கொள்ளப்பட்டு வருகின்றன. அப்பகுதியில் மனித செயல்பாடுகள் அசல் நிலப்பரப்பின் பெரும்பகுதியை மாற்றியுள்ளது. பாம்பஸ் புற்களை அழித்து விளை நிலங்களை ஏற்படுத்துவதால் இவை காடுகளுக்குள் சென்றுவிட்டன.  
இவற்றின் ஆயுட் காலம் காடுகளில் சுமார் 12 ஆண்டுகள் வரை ஆகும். வளக்கப்படும் இடங்களில் நீண்ட காலம் வாழ்கின்றன. இவை அதிகப்படியாக வேட்டையாடுதல், வாழ்விட இழப்பு போன்றவை காரணமாக அச்சுறுத்தலுக்கு ஆளாகியுள்ளன. பாம்பஸ் புற்களே இவற்றின் முக்கிய உணவாகும். இவை வாழும் இடங்கள் வேளாண் நிலங்களாகபட்டிவிட்டதால் உணவிற்காக இவை பயிற்களை மேய்கின்றன. என வே இவை அதிக அளவு வேட்டையாடப்படுகின்றன. எனவே இவற்றின் எண்ணிக்கை குறைந்துவிட்டது. இவற்றின் இழப்பு குறித்து பலர் கவலைப்படுகிறார்கள். ஏனென்றால் ஆரோக்கியமான மான்களின் எண்ணிக்கை என்பது ஆரோக்கியமான புல்வெளி என்று பொருள்படும். மேலும் ஆரோக்கியமான புல்வெளியானது பல உயிரினங்களின் தாயகமாகும். இது சிலரால் அச்சுறுத்தலுக்கு ஆளாகியுள்ளது. பல வட அமெரிக்க பறவைகள் தெற்கே உள்ள இந்த பகுதிகளுக்கு வலசை வருகின்றன. மேலும் பாம்பாஸ் மான்கள் அதன் வாழ்விடத்தை இழந்தால், இந்த பறவை இனங்களும் குறைந்துவிடும் என்று அவர்கள் அஞ்சுகின்றனர். மொத்தம் சுமார் 80,000 பாம்பாஸ் மான்கள் உள்ளன, அவற்றில் பெரும்பாலானவை பிரேசிலில் வாழ்கின்றன.
# பம்பாஸ் மான்

## வகைபிரித்தல் மற்றும் பரிணாமம்

பனாமாவின் பூச்சந்தி உருவானதைத் தொடர்ந்து, சுமார் 2.5 மில்லியன் ஆண்டுகளுக்கு முன்பு பெரிய அமெரிக்கன் பரிமாற்றத்தின் ஒரு பகுதியாக புதிய உலக மான்கள் வட அமெரிக்காவிலிருந்து தென் அமெரிக்காவிற்குச் சென்றதாக புதைபடிவ பதிவுகள் குறிப்பிடுகின்றன. அவை விரைவாக பல்வேறு இனங்களாக பரிணாம வளர்ச்சியடைந்தன. அவற்றில் ஒரு சில மட்டுமே இன்று எஞ்சியிருக்கின்றன. பெரிய கண்ட பனிப்பாறைகள் மற்றும் பனிப்பாறைகள் இல்லாத பகுதிகளில் அதிக மண் அமிலத்தன்மை காரணமாக, புதைபடிவ பதிவின் பெரும்பகுதி அழிபட்டுள்ளன. எனவே இந்த ஆரம்பகால புதிய உலக மான்கள் எப்படி இருந்தன என்பதற்கான எந்த அறிகுறியும் தற்போது இல்லை. புதைபடிவ பதிவுகள் தெளிவான வேறுபாட்டுடன் தொடங்குகின்றன. பாம்பாஸ் மான்கள் சமவெளி வாசிகளாக உருவாயின. அவற்றின் நேரடி மூதாதையர் முதலில் பிலிசுடோசி காலத்தில் தோன்றின.  
பாம்பாஸ் மான் இரண்டு இணைந்த குரோமோசோம்களைக் கொண்ட *பிளாசுடோசெரசு* பேரினத்துடன் தொடர்புடைய சதுப்பு மான்களுடன் ஒத்த மரபணு வடிவத்தைக் கொண்டுள்ளது.  
இவற்றில் ஐந்து அங்கீகரிக்கப்பட்ட துணையினங்கள் உள்ளன:  
- *ஓ. பெ. பிசோர்ட்டிகசு* - கிழக்கு மற்றும் மத்திய பிரேசில், அமேசான் ஆற்றின் தெற்கே உருகுவே
- *ஓ. பெ. அரிருங்கேனிசு* - வடமேற்கு உருகுவை
- *ஓ. பெ. செலர்* - தெற்கு அர்ஜென்டினா
- *ஓ. பெ. லுகோகாஸ்டர்* - தென்மேற்கு பிரேசில், தென்கிழக்கு பொலிவியா, பராகுவே மற்றும் வடக்கு அர்ஜென்டினா
- *ஓ. பெ. உருகுவேயென்சிசு* - கிழக்கு உருகுவே  
பாம்பாசு மான் மரபணு ரீதியாக பலவுருத்தோற்றமுள்ள பாலூட்டிகளில் ஒன்றாகும்.
# பம்பாஸ் மான்

## உடலமைப்பு

பாம்பாஸ் மான்கள் பழுப்பு நிற உரோமங்களைக் கொண்டுள்ளன. இந்த மானினம் மெலிந்த உடலும், நீண்ட கால்களும் கொண்டவை. இவற்றின் உடல் நிறம் பருவங்களுக்கு ஏற்ப மாறுவதில்லை. இவற்றின் உதடுகளுக்கு மேல் வெள்ளைப் புள்ளிகளும், தொண்டையில் வெள்ளைத் திட்டுகளும் இருக்கும். இவற்றில் பெண் மான்களின் உயரம் தோல்பட்டை வரை 60-65 செமீ (24-26 அங்குலம்) ஆகவும், ஆண் மான்களுக்கு 65-70 செமீ (26-28 அங்குலம்) உயரம் வரை இருக்கும். இவற்றின் வால்கள் குட்டையாகவும் மயிற்கற்றை நிறைந்ததாகவும், 10&nbsp;செமீ முதல் 15 வரை&nbsp;செ.மீ. வரை நீளமானதாக இருக்கும். ஓடும்போது, வெள்ளை வால் மான்களைப் போல, தங்கள் வாலைத் தூக்கியபடி ஓடுகின்றன. இவை சிறிய வகை மான்களாகும். ஒப்பீட்டளவில் சிறிய அளவு பால் ஈருருமை கொண்டவை. ஆண் மான்களுக்கு சிறிய கொம்புகள் உள்ளன. நடுத்தண்டில் மூன்று அல்லது நான்கு கிளைகள் தோன்றுகின்றன. கொம்புகள் ஆகத்து அல்லது செப்டம்பரில் ஆண்டுதோறும் உதிர்ந்து திசம்பரில் புதிதாக வளர்கின்றன. ஆண் மானின் கால்களில் சுரப்பிகள் உள்ளன. வெள்ளைப் பூண்டின் நாற்றமுடைய இச்சுரப்பிகளின் நெடியினைச் சுமார் ஒன்றரை கிலோமீட்டர் தொலைவுக்கு உணர முடியும். மற்ற சிறிய ருமினன்ட்களுடன் ஒப்பிடும்போது, இந்த ஆண் மான்களுக்கு அவற்றின் உடல் அளவோடு ஒப்பிடும்போது சிறிய விரைகள் உள்ளன.
# பம்பாஸ் மான்

## உயிரியல் மற்றும் நடத்தை

அர்ஜென்டினாவில், இனச்சேர்க்கை காலம் திசம்பர் முதல் பெப்ரவரி வரை. உருகுவேயில், இனச்சேர்க்கை காலம் பெப்ரவரி முதல் ஏப்ரல் வரை ஆகும். ஆண் காதலை வெளிப்படுத்த பல வழிகளைக் கையாள்கிறது. மெல்லிய ஒலி எழுப்புதல், பெண் மானை மூக்கால் தேய்த்தல், நாக்கால் அதன் மீது வருடுதல் போன்றவற்றில் ஈடுபடுகின்றன. மேலும் பெண் மானின் அருகிலேயே இருந்து, அதன் சிறுநீரை மணத்தை நுகர்ந்தபடி வெகுநேரம் அதனைப் பின்தொடரும். சில நேரங்களில் பெண் மான் தரையில் படுத்துக் கொள்வதன் மூலம் ஆண் மானுக்கு இசைவு தெரிவிக்கிறது. பொதுவாக ஆண் மான்கள் குட்டிகளைப் பாதுகாப்பதற்கு பெண் மான்களுக்கு உதவுவதில்லை. இனச்சேர்க்கை முடிந்தவுடன் ஆண்மான்கள் ஓடிவிடும். ஆனால் பாம்பஸா மானினத்தில் பிறந்த குட்டிகளை பாதுகாக்க ஆண்மான்கள் பெண்மான்களுக்கு துணையாக நிற்கின்றன.  
இவை வழக்கமாக பகலில் தவறாமல் மேய்கின்றன. ஆனால் சில சமயங்களில் இரவு நேரங்களிலும் செயல்படுகின்றன. பாம்பாஸ் மான்கள் மிகவும் ஆர்வமுள்ளவைவையாகவும், ஆராய விரும்புகின்றனவாகவும் உள்ளன. இது பார்வையாளர்களுக்கு ஏற்றது என்றாலும், மனிதர்களைக் கண்டு அஞ்சி ஓடாததால், வேட்டைக்காகர்கள் இவற்றை எளிதில் கொன்றுவிடுகின்றனர்.
# பம்பாஸ் மான்

## உயிரியல் மற்றும் நடத்தை

### உணவுமுறை

பாம்பாஸ் மான்கள் புதியதாக செழித்து பசுந் தாவரங்கள், புதர்கள், செடிகளை உண்பதைக் காணலாம். இவை உட்கொள்ளும் பெரும்பாலான தாவரங்கள் ஈர நிலத்தில் வளரக்கூடியவை. பம்பாஸ் மான்கள் உணவுக்காக கால்நடைகளின் உணவுடன் போட்டியிடுகின்றனவா என்பதை அறிய, அவற்றின் சாணம் ஆய்வு செய்யப்பட்டு, கால்நடைகளின் சாணத்துடன் ஒப்பிடப்பட்டது. இவை இரண்டின் உணவிலும் ஒற்றுமை உள்ளன. ஆனால் வெவ்வேறு விகிதங்களில் உட்கொள்கின்றன. பம்பாஸ் மான்கள் குறைந்த அளவு புல்லையும், அதிக அளவு போர்ப்ஸ் (மென்மையான தண்டுகளுடன் கூடிய பரந்த இலைகள் கொண்ட செடி) மற்றும் இளந்தளிர் உணவுகள் (தளிர்கள், இலைகள் மற்றும் கிளைகள்) போன்றவற்றை உண்கின்றன. மழைக்காலத்தில், இவற்றின் உணவில் 20% புதியதாக வளர்ந்த புற்கள் காணப்படுகின்றன. இவை குறிப்பாக பூக்கும் தாவரங்கள் கிடைக்கும் இடத்தை நோக்கி நகரும். இந்த மான்கள் உணவுக்காக கால்நடைகளுடன் போட்டியிடுவதில்லை என்ற கருத்துக்கான காரணங்கள் பலமாக உள்ளன. பம்பாஸ் மான்கள் கால்நடைகள் வசிக்கும் பகுதிகளைத் தவிர்க்கின்றன. மேலும் கால்நடைகள் இல்லாதபோது இவை மிகப் பெரிய வாழிட எல்லைகளைக் கொண்டுள்ளன என்பதையும் ஆராய்ச்சிகள் காட்டுகின்றன.
# வீரேந்திரசிங் ஜடேஜா

**வீரேந்திரசிங் பகதூர்சிங் ஜடேஜா** (*Virendrasinh Bahadursinh Jadeja*) என்பவர் குஜராத்தைச் சேர்ந்த பாரதிய ஜனதா கட்சி அரசியல்வாதி ஆவார். இவர் இராபார்-06 குசராத்து சட்டமன்றத் தொகுதியிலிருந்து 2017ஆம் ஆண்டு முதல் உறுப்பினராக உள்ளார். இவர் 2017ஆம் ஆண்டு நடைபெற்ற குசராத்து சட்டப் பேரவைத் தேர்தலில் பாரதிய ஜனதா கட்சியின் வேட்பாளராக மாண்ட்வி தொகுதியில் போட்டியிட்டு வெற்றி பெற்றார். இவர் 2022 குசராத்து சட்டப் பேரவைத் தேர்தலில் பாரதிய ஜனதா கட்சியின் வேட்பாளராக மீண்டும் இராபார் சட்டமன்றத் தொகுதியில் போட்டியிட்டு வெற்றி பெற்றார்.
# கிர்நார் சமணக் கோயில்கள்

கோயில்]]
**கிர்நார் சமணக் கோயில்கள்**, இந்தியாவின் குஜராத் மாநிலத்தின் ஜூனாகத் மாவட்டத்தின் நிர்வாகத் தலைமையிடமான ஜூனாகத் நகரத்திற்கு கிழக்கில் 33 கிலோ மீட்டர் தொலைவில் உள்ள கிர்நார் எனும் **ரைவத மலை**யில் கடல் மட்டத்திலிருந்து 2370 அடி உயரத்தில் அமைந்துள்ளது. 16 கோயில்கள் கொண்ட இம்மலைக்கோயில்களுக்குச் செல்ல 3800 படிக்கட்டுகள் உள்ளது. இக்கோயில்கள் பளிங்கு கற்களால் நிறுவப்பட்டது. இந்த சமணத்தின் திகம்பரர் மற்றும் சுவேதாம்பரர் பிரிவினர்களுக்கு பொதுவானது.  
24 தீர்த்தங்கரர்களில் 22வது தீர்த்தங்கரரான அரிஷ்டநேமி எனப்படும் நேமிநாதர் கிர்நார் மலையில் முக்தி அடைந்ததார். இக்கோயில் நேமிநாதருக்கு அர்ப்பணிக்கப்பட்டதாகும். நேமிநாதர் கோயில் செவ்வக வடிவத்தில் 195 x 130 அடி நீள, அகலம் கொண்டது. சாளுக்கியப் பேரரசர் செயசிம்ம சித்தராசன் (ஆட்சி:1092 – 1142) ஆட்சிக் காலத்தில் சௌராட்டிரா பிரதேச ஆளுநராக இருந்த சஜ்ஜனா என்பவர் இக்கோயில்களை மறுசீரமைத்து நிறுவினார்.இக்கோயில்களில் நேமிநாதர் கோயில் கருவறையில் கருங்கல்லால் நேமிநாதரின் சிற்பம், உள்ளங்கையில் சங்கு ஏந்தி அமர்ந்த நிலையில் நிறுவப்பட்டுள்ளது.
# கிர்நார் சமணக் கோயில்கள்

## பிற முக்கியக் கோயில்கள்

- ஆதிநாதர் கோயில்
- ஐந்து கொடுமுடிகள் கொண்ட பஞ்ச மேரு கோயில் 1859ம் ஆண்டில் கட்டப்பட்டது.
- குமாரபாலரின் கோயில்
- வாஸ்துபால விகாரை
- சம்பிரதி ராஜா கோயில்
- அம்பிகா மாதா கோயில்
- சௌமுகி கோயில்
# கிர்நார் சமணக் கோயில்கள்

## இதனையும் காண்க

- சமணப் புனிதத் தலங்கள்
- குஜராத்தில் சமணம்
# எரோல்டு பிரிக்ஸ்

சர் **எரோல்டு பிரிக்ஸ்** அல்லது சர் **எரோல்டு ராவ்டன் பிரிக்ஸ்** (KCIE, KBE, CB, DSO); (மலாய்: *Harold Rawdon Briggs*; ஆங்கிலம்: *Sir Harold Rawdon Briggs*; சீனம்: 哈罗德·罗登·布里格斯); (பிறப்பு: 24 சூலை 1894 - இறப்பு: 27 அக்டோபர் 1952) என்பவர் பிரித்தானிய இந்தியாவின் ஒரு மூத்த இராணுவ அதிகாரி (*Senior British Indian Army officer*) ஆவார்.  
முதலாம் உலகப் போர்; இரண்டாம் உலகப் போர் மற்றும் மலாயா அவசரகாலம் ஆகியவற்றின் காலக் கட்டங்களில் அவரின் சேவைகளுக்காக நன்கு அறியப் பட்டவர். பிரித்தானிய இந்தியாவின் இராணுவத்தில் அவரின் உயர் அதிகாரிகளால் மிகவும் மதிக்கப் பட்டவர்.
# எரோல்டு பிரிக்ஸ்

## பொது

1942–ஆம் ஆண்டில் இருந்து 1944-ஆம் ஆண்டு வரை, இந்தியாவின் 5-ஆவது காலாட்படை பிரிவிற்குத் தளபதியாக இருந்து சேவை செய்தவர்.  
மலாயா அவசரகாலத்தின் போது பிரிக்ஸ் திட்டம்; மலாயா புதுக்கிராமங்கள் ஆகியவற்றை உருவாக்கியவர் என்றும் மலேசியாவில் நன்கு அறியப் படுகிறார்.
# எரோல்டு பிரிக்ஸ்

## வாழ்க்கை வரலாறு

24 சூலை 1894-இல் அமெரிக்கா, மினசோட்டாவில் ஆங்கிலேயப் பெற்றோருக்குப் பிறந்த எரோல்டு பிரிக்ஸ், 1914-இல் ஐக்கிய இராச்சியத்தின் குடிமகனார்.  
ஐக்கிய இராச்சியம், சாண்ட்ஹர்ஸ்ட் (*Sandhurst*), அரச இராணுவக் கல்லூரியில் படித்துத் தேர்ச்சி பெற்றார்.  
1916-இல் இந்திய இராணுவத்திற்கு மாற்றப் பட்டார். 16-ஆவது பஞ்சாப் படைப்பிரிவில் (*16th Punjab Regiment*) இணைந்து மெசபடோமியாவிலும் பின்னர் பாலஸ்தீனத்திலும் சேவை செய்தார்.
# எரோல்டு பிரிக்ஸ்

## வாழ்க்கை வரலாறு

### இரண்டாம் உலகப் போர்

இரண்டாம் உலகப் போரின் தொடக்கத்தில் இந்தியாவில் பலூச் படையணி 2-ஆவது படைத்துறைப் பிரிவுக்கு (*2nd Battalion, 10th Baluch Regiment*) எரோல்டு பிரிக்ஸ் தலைமை தாங்கினார். செப்டம்பர் 1940-இல் அவர் பிரிகேடியர் பதவிக்கு உயர்வு பெற்றார். இந்தியக் காலாட்படை 7-ஆவது படைப் பிரிவிற்குத் தளபதியாக நியமிக்கப்பட்டார் (*7th Indian Infantry Brigade*).
# எரோல்டு பிரிக்ஸ்

## மலாயா

1950-ஆம் ஆண்டில், எரோல்டு பிரிக்ஸ் பதவி ஓய்வு பெற்று, சைப்பிரஸ் (*Cyprus*) தீவில் ஓய்வில் இருந்தார். அந்தக் காலக் கட்டத்தில் மலாயா நாடு மலாயா அவசரகால நிலைமையில் இருந்தது. அப்போது ஐக்கிய இராச்சியத்தின் இராணுவத் தலைமைத் தளபதியாக (*Chief of the Imperial General Staff*) வில்லியம் சிலிம் (*Sir William Slim*) என்பவர் இருந்தார். இவர் எரோல்டு பிரிக்ஸை மலாயாவின் செயல்பாட்டு இயக்குநராக நியமித்தார்.  
அதன் பின்னர் பிரிக்ஸ் திட்டம் (*Briggs Plan*) செயல்பாட்டிற்கு வந்தது. மலாயா கம்யூனிஸ்டு கட்சியின் (*Malayan Communist Party*) கிளர்ச்சியாளர்களுக்கு எதிரான பிரிக்ஸ் திட்டத்தை செயல் படுத்துவதில் எரோல்டு பிரிக்ஸ் ஒரு முக்கிய காரணியாகக் கருதப் படுகிறது.
# எரோல்டு பிரிக்ஸ்

## மலாயா

### மலாயா புதுக்கிராமங்கள்

மலாயா புதுக்கிராமங்கள் என்று அழைக்கப்படும் ஒரு வகையான தடுப்பு முகாம்களை உருவாக்கப் படுவதற்கு பிரிக்ஸ் திட்டம் மூலகாரணமாக அமைந்தது.  
மலாயா புதுக்கிராமங்கள் அமைக்கப் பட்டதின் அசல் நோக்கம், சீன இனத்தைச் சேர்ந்த அனுதாபிகளை (*Sympathizers*); மலாயா தேசிய விடுதலை படையின் கொரில்லாக்களுடன் தொடர்பு கொள்ளாமல் பிரித்து வைப்பதாகும். அதற்காகவே 1950-ஆம் ஆண்டில் பிரிக்ஸ் திட்டம் உருவாக்கப்பட்டது.
# எரோல்டு பிரிக்ஸ்

## மலாயா

### ஜெரால்டு டெம்பிளர்

அத்துடன் மலாயா தேசிய விடுதலை படையினருக்கு பொதுமக்களிடம் இருந்து கிடைக்கும் பொருள் உதவிகளைத் துண்டிப்பது; மலாயா கம்யூனிஸ்டுகளைத் தோற்கடிப்பது; இவையே பிரிக்ஸ் திட்டத்தின் தலையாய நோக்கமாகும்.  
1951-இல் எரோல்டு பிரிக்ஸ் மீண்டும் சைப்பிரஸ் தீவில் ஓய்வு பெற்றார். ஆனால், மலாயாவில் இருந்த காலத்தில்ல் அவரின் உடல்நலம் பெரிதும் பாதிக்கப்பட்டது. 1952-இல் உயிர் துறந்தார். அதன் பின்னர் பிரிக்ஸ் திட்டத்தை; சர் ஜெரால்டு டெம்பிளர் (*Sir Gerald Templer*) என்பவர் வெற்றிகரமாகச் செயல்படுத்தினார்.
# ரைவத மலை

**ரைவதம்** அல்லது **ரைவத மலை** (**Raivataka**), இந்திய இதிகாசம் மற்றும் புராணங்களில் குறிப்பிட்ட மலை ஆகும். மகாபாரத இதிகாசத்தின் ஆதி பருவம் 217வது அத்தியாயத்தில் சுலோகம் எண் 8ல் ரைவத மலையைக் குறித்துள்ளது.மேலும் ஹரிவம்ச புராணத்தில் 2.55.111ல் ரைவத மலையைப் பற்றிய குறிப்புகள் உள்ளது.மகாபாரத காவியத்தில் ரைவத மலை, ஆனர்த்த இராச்சியத்தில் இருந்ததாக குறிப்பிட்டுள்ள்து. ஹரிவம்ச புராணத்தில் ரைவத நாட்டரசரின் இம்மலை விளையாட்டுத் தலமாகவும், (2.56.29); கடவுளர்களின் வாழிடமாகவும் (2.55.111) குறிப்பிட்டுள்ளது. துவாரகையின் யாதவ மக்கள் ரைவத மலையை வணங்கி பெரிய விழாவாக கொண்டாடியதாக குறிப்பிட்டுள்ளது.
# ரைவத மலை

## அமைவிடம்

ரைவத மலையை தற்போது குஜராத் மாநிலத்தின் ஜூனாகத் மாவட்டத்தின் தலைமையிடமான ஜூனாகத் நகரத்திற்கு கிழக்கே உள்ள கிர்நார் மலையாக மக்கள் கூறுகிறார்கள்.
# ரைவத மலை

## இதனையும் காண்க

- கிர்நார் மலை
- கிர்நார் சமணக் கோயில்கள்
# யோக வசிட்ட உபநிடதம்

**வசிட்ட யோக சம்கித உபநிடதம்** (*Vasishta Yoga Samhita*) மகா-இராமாயணம், அர்ச இராமாயணம், வசிஷ்ட இராமாயணம், யோகவாசிஷ்ட இராமாயணம் மற்றும் ஞானவாசிஷ்டம் என்றும் அழைக்கப்படுசமயத்தின்]] ஒத்திசைவான தத்துவ உரை, கி.பி 6ஆம் அல்லது 7ஆம் நூற்றாண்டிலிருந்து - கி.பி 14ஆம் அல்லது 15ஆம் நூற்றாண்டில் தேதியிட்டது. இதை இயற்றியவர் வால்மீகி எனக் கூறப்பட்டாலும் உண்மையான ஆசிரியர் பெயர் தெரியவில்லை. 6,000 வசனங்களைக் கொண்ட உரையின் குறுகிய பதிப்பு *லகு யோகவசிஸ்தா* என்று அழைக்கப்படுகிறது .  
இருக்கு வேதத்தின் ஏழாவது புத்தகத்தில் குறிப்பிடப்பட்டுள்ள இது ஆதி சங்கரரால் இந்து தத்துவத்தின் வேதாந்தப் பள்ளியின் முதல் முனிவர் என்று அழைக்கப்பட்ட வசிட்டரின் பெயரால் இந்த உரை அழைக்கப்படுகிறது. வசிட்டர் இராமனுக்கு கூறியதாக இது கட்டமைக்கப்பட்டுள்ளது.  
உரை ஆறு நூல்களைக் கொண்டுள்ளது. வாழ்க்கையின் தன்மை, மனிதத் துன்பங்கள் மற்றும் உலகத்தின் மீதான வெறுப்பு ஆகியவற்றில் இராமனின் விரக்தியை முதல் புத்தகம் முன்வைக்கிறது. ஐந்தாவது புத்தகம் தியானம் மற்றும் தனிநபரை விடுவிப்பதில் அதன் சக்திகளைப் பற்றி விவாதிக்கிறது. அதே நேரத்தில் கடைசி புத்தகம் அறிவொளி மற்றும் ஆனந்தமான இராமனின் நிலையை விவரிக்கிறது. குறிப்பாக அத்வைத வேதாந்தத்தின் துணைப் பள்ளியுடன் தொடர்புடைய இது "முழு உலகமும் மனதின் பொருள்" என்று கூறுகிறது. மாயா மற்றும் பிரம்மத்தின் கொள்கைகளையும், இருமை அல்லாத கொள்கைகளையும், யோகா பற்றிய அதன் விவாதத்தையும் விளக்குவதற்கு உரை குறிப்பிடத்தக்கது. உரையின் குறுகிய வடிவம் 15 ஆம் நூற்றாண்டில் பாரசீக மொழியில் மொழிபெயர்க்கப்பட்டுள்ளது.  
முகலாய வம்சத்தின் போது அக்பர், ஜஹாங்கீர் மற்றும் தாரா சிக்கோ ஆகியோரின் உத்தரவின்படி உரை பல முறை பாரசீக மொழியில் மொழிபெயர்க்கப்பட்டது. இந்த மொழிபெயர்ப்புகளில் ஒன்று கி.பி பதினாறாம் நூற்றாண்டின் பிற்பகுதியில் நிஜாம் அல்-தின் பானிபதி என்பவரால் மேற்கொள்ளப்பட்டது. *ஜக்-பாசிஷ்ட்* என்று அழைக்கப்படும் இந்த மொழிபெயர்ப்பு, இந்தோ-பாரசீக கலாச்சாரத்தில் ஆர்வமுள்ள அறிவுஜீவிகள் மத்தியில் பெர்சியாவில் பிரபலமாகிவிட்டது. *ஜக்-பாசிஷ்ட்டின்* தேர்ந்தெடுக்கப்பட்ட பகுதிகளைப் பற்றி சபாவித்து காலத்தின் தத்துவாதி *மிர் பிண்டிரிஸ்கி* (இ. 1641) கருத்து தெரிவித்தார்.
# யோக வசிட்ட உபநிடதம்

### உருசிய மொழி

சுருக்கப்படாத உரை தற்போது உருசிய மொழியில் மொழிபெயர்க்கப்பட்டுள்ளது. சுவாமினி வித்யானந்த சரசுவதியால் வெளியிடப்பட்டது. முதல் ஐந்து புத்தகங்கள் 2017 க்குள் முடிக்கப்பட்டன.
# யோக வசிட்ட உபநிடதம்

### ஆங்கில மொழிபெயர்ப்புகள்

யோக வசிட்டத்தை சுவாமி ஜோதிர்மயானந்தா, சுவாமி வெங்கடேசானந்தா, வித்வான் புலுசு வெங்கடேசுவரலு மற்றும் விகரி லால் மித்ரா ஆகியோர் ஆங்கிலத்தில் மொழிபெயர்த்தனர். கே. நாராயணசாமி ஐயர் நன்கு அறியப்பட்ட சுருக்கப்பட்ட பதிப்பான *லகு-யோக-* வசிட்டத்தை மொழிபெயர்த்தார். 2009 ஆம் ஆண்டில், சுவாமி தேஜோமயானந்தாவின் 'யோகா வசிட்ட சார சங்க்ரா' மத்திய சின்மயா இயக்க அறக்கட்டளையால் வெளியிடப்பட்டது. இந்தப் பதிப்பில் *லகு-யோக-வசிட்டம்* 86 வசனங்களாகச் சுருக்கப்பட்டு, ஏழு அத்தியாயங்களாக அமைக்கப்பட்டுள்ளது.
# யோக வசிட்ட உபநிடதம்

## இதனையும் பார்க்கவும்

- வால்மீகி
- வசிட்டர்
- பிரம்ம உபநிடதம்
- ஜபால உபநிடதம்
- யோகதத்துவ உபநிடதம்
# நாதபிந்து உபநிடதம்

**நாதபிந்து உபடதம்** (*Nadabindu Upanishad*) ( சமசுகிருதம் : नादबिन्दु उपनिषत्, ) என்பது ஒரு பண்டைய சமசுகிருத உரையாகும். இந்து சமயத்தின் சிறிய உபநிடதங்களில் ஒன்றான இது நான்கு வேதங்களில் உள்ள இருபது யோக உபநிடதங்களில் ஒன்றாகும். இது *அமிர்தநாதபிந்தோபநிஷத்* என்றும் அழைக்கப்படுகிறது. இந்த உரை வட இந்திய மற்றும் தென்னிந்திய இரண்டு குறிப்பிடத்தக்க வெவ்வேறு பதிப்புகளில் உள்ளது. இந்த இருக்கு வேதத்துடன் இணைக்கப்பட்டுள்ளன.
# நாதபிந்து உபநிடதம்

## பெயர்க் காரணம்

நாதம் என்ற சொல், ஒரு வேத சொற்களாக இருப்பதால், கட்டமைப்பற்ற ஒலி அல்லது "அனாகத நாதம்" என்று குறிப்பிடப்படுகிறது. இது வலது காதில் மெல்லிய சலசலக்கும் ஒலியாகக் கூறப்படுகிறது. மேலும் தியானம் செய்யும் நபர் தியானத்தின் "ஆழ்ந்த நிலை"யை எளிதில் அடைகிறார். இந்த ஒலி அனாகத சக்கரத்தில் (வேத சொற்களில் நான்காவது சக்கரம்) அதன் மூலத்தைக் கொண்டுள்ளது என்று கூறப்படுகிறது. மற்ற மதங்களிலும் "சபாத்", "வார்த்தை" போன்ற இதே சொற்கள் உள்ளன. ஆழ்ந்த தியான நிலையை அடைய அந்த ஒலியை எப்படிக் கேட்பது என்றும் இந்த வேதம் கூறுகிறது.
# நாதபிந்து உபநிடதம்

## கால வரிசை

பண்டைய யோக உபநிடதங்களுடன் உரோமானிய வரலாற்றாலாளர் *மிர்சியா எலியாட்* என்பவரால் உரையின் தொடர்புடைய காலவரிசை வைக்கப்பட்டுள்ளது. மைத்ராயனிய உபநிடதம், மகாபாரதத்தின் உபதேசமான பகுதிகள், தலைமை சந்நியாச உபநிடதங்கள் மற்றும் பிற ஆரம்பகால யோக உபநிடதங்களான பிரம்மபிந்து, பிரம்மவித்ய உபநிடதம், தேஜோபிந்து உபநிடதம், யோகதத்துவ உபநிடதம், சூரிக உபநிடதம், யோகசிக உபநிடதம், தியானபிந்து உபநிடதம், அமிர்தபிந்து உபநிடதம் போன்ற நூல்கள் இயற்றப்பட்ட அதே காலகட்டத்தில் இது இயற்றப்பட்டது என்று அவர் கூறுகிறார்.  
கவின் பிளட் இந்த உரையை மற்ற யோகா உபநிடதங்களுடன் சேர்த்து, கிமு 100 முதல் கிபி 300 வரை இருக்கலாம் என்று தேதியிடுகிறார். கை பெக் இது அநேகமாக கிறிஸ்தவத்திற்கு முந்தைய காலத்திலிருந்ததாகவும், புனித ஒலியின் யோகா பற்றிய ஆரம்பகால ஆவணமாகவும் இருக்கலாம் என்று தேதியிட்டார். ஜார்ஜ் பியூர்ஸ்டீன் இந்த உரை கிபி 1 ஆம் மில்லினியத்தின் தொடக்கத்தில் இருந்திருக்கலாம் என்று கூறுகிறார். மைக்கேல் பர்லி கூறுகையில், இந்த உரை அத யோகத்தின் நுட்பங்களை வழங்கவில்லை, ஆனால் பிந்தைய அத யோகா நூல்களில் தாக்கத்தை ஏற்படுத்தியிருக்கலாம் என்கிறார்.  
இது *நாதபிந்துபநிஷத்* (नादबिन्दूपनिषत) என்றும் குறிப்பிடப்படுகிறது. 108 உபநிடதங்களின் நவீன சகாப்தத் தொகுப்பில் இராமன் முதல் அனுமன் வரையிலான முக்திகா தொடர் வரிசையில் இது 38வது இடத்தில் பட்டியலிடப்பட்டுள்ளது. வட இந்தியாவில் பிரபலமான 52 உபநிடதங்களின் கோல்ப்ரூக்கின் பதிப்பில், இது 17 வது இடத்தில் பட்டியலிடப்பட்டுள்ளது நாராயண வரிசையில் இந்த உபநிடதத்தை *பிப்லியோதிகா இண்டிகாவில்* 17 வது இடத்தில் கொண்டுள்ளது. 50 உபநிடதங்களின் பாரசீக மொழிப்பெயர்ப்பையும், சமயத்தைப் பற்றிய சிறந்த நூலாக முன்னுரை வழங்கிய சுல்தான் முகமது தாரா சிக்கோ அவர்களால் "உபனாகத்" என்ற தலைப்பில் 1656 இல் தொகுக்கப்பட்ட உபநிடதங்களின் தொகுப்பில் *அன்பரத்நாத்* என்று பெயரில் 43வது இடத்தில் பட்டியலிடப்பட்டுள்ளது.
# நாதபிந்து உபநிடதம்

## உள்ளடக்கம்

கவிதை வசன நடையில் உரை இயற்றப்பட்டுள்ளது. கையெழுத்துப் பிரதிகளின் இரண்டு பதிப்புகளிலும் உள்ள உரை, ஆன்மாவை ஒரு அம்ச பறவையாக ( வாத்து) உருவகமாக ஒப்பிட்டு, ஓம் சின்னம் மற்றும் முக்குணங்கள் கூறும் சாங்கியக் கோட்பாடு இரண்டையும் ஒப்பிடுகிறது. உண்மையான யோகக் கலை தியானம் மற்றும் உலக ஆசைகள் மீதான அனைத்து இணைப்புகளிலிருந்தும் துறப்பதை உள்ளடக்கியது என்று இது வலியுறுத்துகிறது.  
தருமம் (நெறிமுறைகள்), யோகி வாழ்க்கைக்கு ஒரு தேவை என்று உரை கூறுகிறது. மேலும் பண்டைய இந்திய இலக்கியங்களில் பொதுவாகக் காணப்படும் மூன்றரை மோராக்களுக்குப் பதிலாக பன்னிரண்டு மோராக்களுடன் ஓம் சின்னத்தை விவரிப்பது குறிப்பிடத்தக்கது.
# நாதபிந்து உபநிடதம்

## மேலும் பார்க்கவும்

- அமிர்தபிந்து உபநிடதம்
- தியானபிந்து உபநிடதம்
- தேஜோபிந்து உபநிடதம்
- யோகதத்துவ உபநிடதம்
- யோக வசிட்ட உபநிடதம்
- காதிரைச்சல்
# பினாங்கு நகர மண்டபம்

**பினாங்கு மாநகர மண்டபம்** (ஆங்கிலம்: *Penang City Hall*; மலாய்: *Dewan Bandaraya Pulau Pinang*) என்பது மலேசியா, பினாங்கு ஜார்ஜ் டவுன் நகரில் உள்ள உள்ளாட்சி அரசாங்க தலைமையகம் (*Local Government Headquarters*) ஆகும்.  
தற்சமயம் பினாங்கு தீவு மாநகராட்சியின் (*Penang Island City Council*) தலைமையகமாகச் செயல்படுகிறது. அதற்கு முன்னர் ஜார்ஜ் டவுன் நகராட்சியின் (*George Town City Council*) தலைமையகமாகவும் இருந்தது.  
இந்த பினாங்கு மாநகர மண்டபம், 1903-ஆம் ஆண்டில், ஊராட்சி அலுவலகமாக (*Municipal Office*) பிரித்தானியர்களால் கட்டப்பட்டது. இப்போதைய பினாங்கு மாநகர மண்டபத்திற்கு எதிர்ப்புறமாய் பழைய ஊராட்சி அலுவலகம் (*Town Hall)* இருந்தது.  
அங்கு இடநெருக்கடி ஏற்பட்டதால் இந்த பினாங்கு மாநகர மண்டபம் $ 100,000 (*Straits Dollar*) செலவில் புதிதாய்க் கட்டப்பட்டது.
# பினாங்கு நகர மண்டபம்

## பொது

மாநகர மண்டபம் (*City Hall*) என்ற பெயர் 1957-ஆம் ஆண்டில் ஜார்ஜ் டவுன் நகருக்கு நகத் தகுதி கிடைத்ததில் இருந்து பயன்பாட்டில் உள்ளது. மாநகர மண்டபம் மற்றும் நகர மண்டபம் (*Town Hall*) இரண்டும் எசுபிளனேட் சாலையில் (Esplanade Road) அமைந்துள்ளன.  
எசுபிளனேட் எனும் முற்றவெளியில் உள்ள வரலாற்று அணிவகுப்புத் திடலுக்கு எதிர்ப்புறமாய் மாநகர மண்டபம் அமைந்துள்ளது. இந்த இரு கட்டிடங்களும் ஜார்ஜ் டவுன் யுனெசுகோ (**UNESCO**) உலக பாரம்பரிய தளத்தில் அமைந்துள்ளன.
# பினாங்கு நகர மண்டபம்

## கட்டிடக்கலை

1903-இல் கட்டி முடிக்கப்பட்ட இரண்டு மாடி பினாங்கு மாநகர மண்டபம், எட்வர்டியன் பரோக் (*Edwardian Baroque Architecture*) மற்றும் பல்லடியன் கட்டிடக்கலை (*Palladian Architecture*) பாணிகளைக் கொண்டது. 1982-ஆம் ஆண்டு முதல் மலேசிய தேசிய நினைவுச் சின்னங்களின் பட்டியலில் பதிவு செய்யப்பட்டுள்ளது.  
பினாங்கு மாநகர மண்டபம் கடைசியாக 2004 மற்றும் 2005-ஆம் ஆண்டுகளுக்கு இடையில் புதுப்பிக்கப்பட்டது. மாநகர மண்டபம் அதன் அசல் வடிவத்தை தக்க வைத்துக் கொண்டாலும், தரை தளத்தில் உள்ள அசல் கட்டிடக்கலையில் புதிய சாளரங்கள் இணைக்கப்பட்டுள்ளன.
# புடு மான்

**புடு மான்கள்** (*Pudu*, ) என்பவை ***புடு*** பேரினத்தைச் சேர்ந்த தென் அமெரிக்க மான்களின் இரண்டு இனங்கள் மற்றும் உலகின் மிகச் சிறிய மான்கள் ஆகும். சருகுமான்கள் சிறியவை, என்றாலும் அவை உண்மையில் மான்கள் அல்ல. நடு சிலி மற்றும் தென்மேற்கு அர்ஜென்டினாவின் பழங்குடி மக்களான மாப்புச்சிக்களின் மொழியான மாபுடுங்கன் மொழியிலிருந்து பெறப்பட்ட கடன்சொல் இதுவாகும். ( *புது புடா* ; சில சமயங்களில் புது புடு என தவறாக கூறப்படுகிறது ) ஆகும். புடுக்கள் 32 முதல் 44 சென்டிமீட்டர் (13 முதல் 17 அங்குலம்) உயரமும், 85 சென்டிமீட்டர் (33 அங்குலம்) வரை நீளமும் கொண்டவை. தெற்கு புடு மான்கள் அச்சுறுத்தலுக்கு அண்மித்த இனம் என வகைப்படுத்தப்பட்டுள்ளது. வடக்கு புடு செம்பட்டியலில் தரவு குறைபாடு என வகைப்படுத்தப்பட்டுள்ளது.
# புடு மான்

## வகைபிரித்தல்

*புடு பேரினமானது* 1850 இல் ஆங்கிலேய இயற்கை ஆர்வலர் ஜான் எட்வர்டு கிரே என்பவரால் முதன்முதலில் வகைப்படுத்தப்பட்டது. *புடுவா* என்பது 1877 இல் ஆல்ஃபிரட் ஹென்றி கரோட் என்பவரால் முன்மொழியப்பட்ட பெயரின் லத்தீன் மயமாக்கப்பட்ட பதிப்பாகும், ஆனால் அது செல்லாது என்று முடிவெடுக்கபட்டது. புது உலக மான் துணைக் குடும்பமான கேப்ரோலினேயில் செர்விடே என்ற மான் குடும்பத்தில் புடுகள் வகைப்படுத்தப்படுகின்றன. "புடு" என்ற பெயர் தென்-நடு சிலியின் லாஸ் லாகோஸ் பிராந்தியத்தைச் சேர்ந்த மாப்புச்சி மக்களின் மொழியிலிருந்து பெறப்பட்டது.  
இவற்றில் இரண்டு இனங்கள் அங்கீகரிக்கப்பட்டுள்ளன:
| *புது புடா* | தெற்கு புடு | சிலி மற்றும் அர்கெந்தீனாவின் தெற்கு அந்தீசு மலைத்தொடர் | அதன் சகோதரி இனமான வடக்கு புடுவை விட சற்று பெரியது. தோளி வரையான உயரம் 35 முதல் 45 செமீ (14 முதல் 18 அங்குலம்) இருக்கும். மேலும் 6.4 முதல் 13.4 கிலோ (14 முதல் 30 பவுண்ட்) எடை கொண்டது. தெற்கு புடுவின் கொம்புகள் 5.3 முதல் 9 செமீ (2.1 முதல் 3.5 அங்குலம்) நீளம் வரை வளரும் மற்றும் மலை ஆடு போல, பின்னால் வளைந்திருக்கும். அதன் தோல் அடர் பழுப்பு நிறத்தில் இருக்கும். இது கடல் மட்டத்திலிருந்து 2,000 மீ (6,600 அடி) வரை, அதன் சகோதரி இனத்தை விட குறைந்த உயரத்தில் காணப்படுகிறது. |
| --- | --- | --- | --- |
| *புது மெஃபிஸ்டோபில்ஸ்* | வடக்கு புடு | தோள் வரை 32 முதல் 35 செமீ (13 முதல் 14 அங்குலம்) உயரமும், 3.3 முதல் 6 கிலோ (7.3 முதல் 13.2 பவுண்டு) எடையும் கொண்ட உலகின் மிகச்சிறிய வகை மான் இனம் இது. வடக்கு புடுவின் கொம்புகள் சுமார் 6 செமீ (2.4 அங்குலம்) நீளம் வரை வளரும், மேலும் பின்னோக்கி வளைந்திருக்கும். அதன் தோல் தெற்கு புடுவின் நிறத்தை விட மங்கியதாக இருக்கும், ஆனால் உடல் நிறத்தை ஒப்பிடும்போது முகம் கருமையாக இருக்கும். புடுகளுக்கு சிறிய, கருப்பு கண்களும், கொம்புகள் 6.5 முதல் 7.5 செமீ (2.6 முதல் 3.0 அங்குலம்) வரை நீளமாக காதுகளுக்கு இடையே நீண்டு சென்றிருக்கும். குளிர்காலத்தில் வயதான புடுவின் கழுத்து மற்றும் தோள்கள் அடர் சாம்பல்-பழுப்பு நிறமாக மாறும். தெற்கு சிலி, தென்மேற்கு அர்ஜென்டினா, சிலோ தீவு, வடமேற்கு தென் அமெரிக்கா ஆகியவை இந்த மான்களின் தாயகமாகும். வடக்கு புடு மான்கள், கொலம்பியா, வெனிசுலா, ஈக்வடார் மற்றும் பெருவின் வடக்கு ஆண்டிசில் கடல் மட்டத்திலிருந்து 2,000 முதல் 4,000 மீ (6,600 முதல் 13,100 அடி) உயரத்தில் காணப்படுகின்றன. தெற்கு இனங்கள் தெற்கு ஆண்டிசின் மலைச் சரிவில் கடல் மட்டத்திலிருந்து 2,000 மீ (6,600 அடி) வரையிலான பகுதியில் காணப்படுகின்றன. . |  |
# நுவன் குணவர்தன

**நுவன் குணவர்தன** (*Nuwan Gunawardana*) இலங்கையைச் சேர்ந்த ஒர் இசையமைப்பாளர் ஆவார். இசைக்கலைஞராகவும் பாடகராகவும் கூட இவர் அறியப்படுகிறார். 1949 ஆம் ஆண்டு மே மாதம் 13 ஆம் நாளன்று பிறந்தார்.
# நுவன் குணவர்தன

## வாழ்க்கைக் குறிப்பு

குணவர்தன 1949 மே 13 அன்று இலங்கையில் (அப்போது சிலோன் என்று அழைக்கப்பட்டது) பிறந்தார். ஏர் சிலோனில் விமான இயந்திரப் பொறியாளராகப் பணிபுரிந்த இவர், பணியின் போது பொழுதுபோக்காகப் பாடத் தொடங்கினார். ஒலி பொறியாளர் மெர்வின் பெயின்சு இவரது திறமையைக் கண்டறிந்து திரைப்பட பின்னணி பாடலுக்கு வழிகாட்டினார். 1980 மற்றும் 1990 ஆம் ஆண்டுகளில் பிரபலமான இந்திப் பாடல்களைப் பாடி குணவர்தன புகழ் பெற்றார். பின்னர் இலங்கையில் ஒரு பிரபல கச்சேரி பாடகரானார். இரமோனா குணவர்தனவை மணந்து கொண்டார். வணிகப் பெண்மணியான துலாரியா மற்றும் நடிகரும் பாடகருமான கயான் என்ற இரண்டு குழந்தைகள் இருந்தனர்.
# நுவன் குணவர்தன

## இறப்பு

குணவர்தன 2022 ஆம் ஆண்டு டிசம்பர் மாதம் 8 ஆம் நாளன்று மாரடைப்பால் 73 வயதில் காலமானார் இறக்கும் போது சிறீ ஜெயவர்தனபுர பொது வைத்தியசாலையில் சிகிச்சை பெற்று வந்தார்.
# கியோவன்னி சேவா

**கியோவன்னி சேவா** (*Giovanni Ceva*) (செப்டம்பர் 1, 1647 – மே 13, 1734) இத்தாலியக் கணிதவியலாளராவார். யூக்ளிடிய வடிவவியலின் சேவாவின் தேற்றத்திற்காக நன்கறியப்பட்டவர். இவரது சகோதரர் டோம்மசோ சேவாவும் நன்கறியப்பட்டக் கவிஞரும் கணிதவியலாளருமாவார்.
# கியோவன்னி சேவா

## வாழ்க்கைக் குறிப்பு

மிலனிலுள்ள இயேசுசபை கல்லூரியில் பயின்றார். பின்னர் பிசா -இன் பல்கலைக்கழகத்தில் தனது கல்வியைத் தொடர்ந்தார். படிப்பை முடித்தபின்னர் அப்பல்கலைக்கழகத்திலேயே பேராசிரியராகப் பணியாற்றினார். பின்னர் 1686 இல் மந்துவா -இன் பல்கலைக்கழகத்தில் கணிதப் பேராசிரியராகித் தன் வாழ்நாள் முழுதும் அப்பணியில் தொடர்ந்திருந்தார்.
# கியோவன்னி சேவா

## பணி

கியோவன்னி சேவா, வாழ்நாளில் பெரும்பகுதி கணிதத்தைப் பயின்றார். பதினோராம் நூற்றாண்டிலேயே அறியப்பட்டிருந்த முக்கோணங்கள் பற்றிய மிக முக்கியமான தேற்றமான சேவாவின் தேற்றத்தைத் 1678 இல் தனது நூலில் (*De lineis rectis*) வெளியிட்டார். மெனலாசின் தேற்றத்தை மீண்டும் கண்டுபிடித்து வெளியிட்டார். 1682 இல் *Opuscula mathematica*, 1692 இல் *Geometria Motus* என்ற நூல்களை வெளியிட்டார். நுண்கணிதம் குறித்தும் அவர் முன்பே கணித்திருந்தார். அவர் எழுதிய நூலான *De Re Nummeraria* 1711 இல் "மேத்தமேட்டிக்கல் எக்னாமிக்சில்" வெளியானது.  
வடிவவியல் தொகுதிகளில் விசையியல் மற்றும் நிலையியல் பயன்பாடுகள் குறித்து ஆய்வு செய்தார். ஒரு காலகட்டத்தில் இரு ஊசல்களின் அலைவு நேரங்கள் அவ்வூசல்களின் நீளங்களுடன் சமவிகிதத்தில் இருக்குமென்று தவறுதலாகக் கணித்தார். ஆனால் பின்னர் தனது தவற்றைத் திருத்திக்கொண்டார். சேவா, நீர்ம இயக்கவியலிலும் ஆய்வு மேற்கொண்டார். நீர்ம இயக்கவியலில் அவர் மேற்கொண்ட ஆய்வுகளை *Opus hydrostaticum* என்ற நூலில் 1728 இல் வெளியிட்டார். நீர்ம இயக்கவியலில் அவரது பணியானது ரெனோ ஆற்றை, போ ஆற்றுக்குத் திசைமாற்றும் திட்டத்தைக் கைவிட உதவியது.  
=
# பன்னாட்டு ஊழல் எதிர்ப்பு நாள்

**பன்னாட்டு ஊழல் எதிர்ப்பு நாள்** (*International Anti-Corruption Day*) ஊழலுக்கு எதிரான பொது விழிப்புணர்வை ஏற்படுத்துவதற்காகவும் ஆண்டுதோறும் திசம்பர் 9 அன்று பன்னாட்டு ஊழல் எதிர்ப்பு நாள் அனுசரிக்கப்படுகிறது. 2003 ஆம் ஆண்டு அக்டோபர் மாதம் 31 ஆம் தேதி ஊழலுக்கு எதிரான ஐக்கிய நாடுகளின் மாநாட்டில் ஊழலுக்கு எதிரான தீர்மானத்தை நிறைவேற்றப்பட்டதிலிருந்து இந்நாள் அனுசரிக்கப்பட்டு வருகிறது. ஊழலற்ற களங்கமற்ற மனிதர்களாக வாழ உரிய வாழும் வழிமுறைகளை கற்றுக் கொடுக்க வேண்டும் என்பதே இந்நாளின் நோக்கமாகும்.  
ஊழல் மிகுந்த 180 நாடுகளின் பட்டியலில் இந்தியா 85-ஆவது இடத்தில் உள்ளதாக பன்னாட்டு அளவில் நடத்தப்பட்ட ஆய்வில் தெரியவந்துள்ளது. இந்தியாவில் ஊழல் நிறைந்த மாநிலங்களின் பட்டியலில் மகாராட்டிரம் முதல் இடத்தில் உள்ளது.
# விருப்பாச்சி ஆறுமுக நாயனார் திருக்கோயில்

**விருப்பாச்சி ஆறுமுக நாயனார் திருக்கோயில்** (*Virupatchi Arumuga nainar Temple*), இந்தியாவின் தமிழ்நாடு மாநிலத்திலுள்ள தேனி மாவட்டம் கோடாங்கிபட்டி கிராமத்தில் அமைந்துள்ளது. ஆயிரம் ஆண்டுகள் பழமையான தீர்த்தத் தொட்டியினை கொண்டுள்ளதாலும், விருப்பாச்சி என்ற ஊரில் பக்தருக்கு அருள்புரிந்த முருகன் எழுந்தருளிய தலம் என்பதாலும், ஆறு முகங்களை கொண்ட சிலை அமைப்பில் காட்சி தருவதாலும் இத்தலம் தீர்த்தத் தொட்டி விருபாச்சி ஆறுமுக நாயனார் திருக்கோயில் என்ற பெயராலும் அழைக்கப்படுகிறது.
# விருப்பாச்சி ஆறுமுக நாயனார் திருக்கோயில்

## கோவிலின் வழிபாடுகள் மற்றும் சிறப்புகள்

மூலவராக ஆறுமுக நயினார் என அழைக்கப்படும் முருகன் சிலை இங்கு உள்ளது. மயில் மேல் அமர்ந்த நிலையில் ஆறு முகங்களுடன் முருகன் காட்சியளிக்கிறார். அருகில் 7 தலை நாகம் மற்றும் மயில் வாகனத்துடன் நாக சுப்பிரமணியர் சிலை ஒன்றும் உள்ளது. மூலவர் சன்னதியின் மேல் உள்ள விமானம் திரிதளம் என அழைக்கப்படுகிறது. கோயில் முன்பு முருக தீர்த்தம் எனப்படும் வற்றாத தீர்த்த தொட்டி உள்ளது. நாக தோசத்தால் பாதிக்கப்பட்டவர்கள் தோசம் நீங்க வேண்டி இந்த தீர்த்த தொட்டியில் நீராடுகின்றனர். பின்னர் நாகசுப்பிரமணியருக்கு பாலாபிசேகம் செய்து வழிபடுகின்றனர். குடும்ப நலம், தொழில் முன்னேற்றம், கல்வி சிறக்க பக்தர்கள் இங்கு வந்து வழிபடுகின்றனர். தீர்த்த தொட்டியின் சுவற்றில் விநாயகர், முருகன், சிவலிங்கம், வழிபட்ட நிலையில் சப்த கன்னியர் சிலைகள் உள்ளன. விருப்பாச்சி ஆறுமுக நயினார் திருக்கோயில் இந்து சமய அறநிலையத் துறையின் கட்டுப்பாட்டில் உள்ளது.
# அன்வார் இப்ராகிம் அமைச்சரவை

**அன்வார் இப்ராகிம் முதலாம் அமைச்சரவை** அல்லது **மலேசியாவின் 23-ஆவது அமைச்சரவை** (மலாய்: *Kabinet Anwar Pertama*; ஆங்கிலம்: *Anwar Ibrahim First Cabinet*; சீனம்: 安瓦尔·易卜拉欣第一内阁); என்பது மலேசியப் பிரதமர் அன்வார் இப்ராகிம் தலைமையிலான மலேசியாவின் 23-ஆவது அமைச்சரவை ஆகும்.  
மலேசியாவின் 10-ஆவது பிரதமராக அன்வார் இப்ராகிம் நியமிக்கப்பட்டு எட்டு நாட்களுக்குப் பிறகு, 2022 டிசம்பர் 2-ஆம் தேதி, இந்த 23-ஆவது அமைச்சரவை அறிவிக்கப்பட்டது.  
2022-ஆம் ஆண்டு மலேசியப் பொதுத் தேர்தலுக்கு பின்னர், மற்ற அரசியல் கூட்டணிகளுடன் இணைந்து ஓர் ஒற்றுமை அரசாங்கத்தை (*Unity Government)* அமைக்குமாறு மலேசியப் பேரரசர் சுல்தான் அப்துல்லா (*Al-Sultan Abdullah*) அவர்கள்; அன்வார் இப்ராகிமைக் கேட்டுக் கொண்டார்.  
2022 டிசம்பர் 3-ஆம் தேதி, அமைச்சர்கள் பதவிப் பிரமாணம் எடுத்துக் கொண்ட பிறகு அமைச்சர்களின் நியமனம் அதிகாரப்பூர்வமாக அமலுக்கு வந்தது.
# அன்வார் இப்ராகிம் அமைச்சரவை

## பொது

அன்வாரின் ஒற்றுமை அரசாங்கத்தில் இணைவதற்கு பெரிக்காத்தான் நேசனல் (*Perikatan Nasional*) கூட்டணிக்கு அழைப்பு விடுக்கப்பட்டது. ஆனாலும், அந்த அழைப்பை பெரிக்காத்தான் நேசனல் நிராகரித்து; எதிர்க்கட்சியாகச் செயல்பட முடிவு செய்தது.  
எனவே, இந்த அமைச்சரவை பாக்காத்தான் ஹரப்பான் (**PH**) தலைமையில் ஒரு மாபெரும் கூட்டணி அரசாங்கம் நிறுவப்பட்டு இருப்பதை பிரதிபலிக்கின்றது. இந்த அமைச்சரவைக்கு தேசிய ஒருமைப்பாட்டு அமைச்சரவை (மலாய்: *Kabinet Perpaduan Nasional*; ஆங்கிலம்: *National Unity Cabinet*; என்று பெயரிடப்பட்டுள்ளது.
# அன்வார் இப்ராகிம் அமைச்சரவை

## அமைவு

2022 டிசம்பர் 3-ஆம் தேதி நிலவரப்படி, ஒற்றுமை அரசாங்கத்தின் அமைச்சர்கள்:  
| * பிகேஆர் (8)
* ஜசெக (4)
* அமாணா (2)
* உப்கோ (1) | * அம்னோ (6) | * பிபிபி (3)
* பிடிபி (1)
* பிஆர்எஸ் (1) | * பெர்சத்து சபா (1) | * சுயேட்சை (1) |
| --- | --- | --- | --- | --- |
# அன்வார் இப்ராகிம் அமைச்சரவை

## அமைவு

### அமைச்சர்கள்

| தம்புன் |
| --- |
# சுவாலி கடற்கரை

**சுவாலி கடற்கரை** (*Suvali Beach*) இந்தியாவின் குசராத்து மாநிலத்தில் அமைந்துள்ளது. முன்னதாக சுருக்கமாக சுவாலி அல்லது சுவாலி சாலை என்ற பெயரால் அழைக்கப்பட்டது. சூரத்து நகரத்தின் அசிரா புறநகர் பகுதியில் அரபிக் கடலை ஒட்டி இது அமைந்துள்ளது. கருப்பு மணல் நிறைந்த கடற்கரையாக இக்கடற்கரை சிறப்பு பெறுகிறது. சூரத் விமான நிலையம் மற்றும் இரயில் நிலையம் ஆகியவை சுவாலி கடற்கரைக்கு அருகாமையில் முறையே 25 கி.மீ மற்றும் 30 கி.மீ தொலைவில் உள்ளன.
# சுவாலி கடற்கரை

## சுவாலி கடற்கரையின் வரலாறு

சுவாலி கடற்கரை நவீன இந்திய கடற்படையின் பிறப்பிடமாக அறியப்படுகிறது. பிரித்தானியாவின் கிழக்கிந்திய கம்பெனி இந்தியாவிற்குள் நுழைந்த இடமாக இருந்தது. 1612 - ஆம் ஆண்டில் தளபதி தாமசு பெசுட்டு இங்குதான் சுவாலி போரில் போர்த்துகீசியர்களை சந்தித்து தோற்கடித்தார்.
# டோம்மசோ சேவா

**டோம்மசோ சேவா** (*Tommaso Ceva*) (திசம்பர் 20, 1648 &ndash; பிப்ரவரி 3, 1737) இத்தாலிய இயேசு சபை கணிதவியலாளர். இவர், கணிதவியலாளர் கியோவன்னி சேவாவின் சகோதரர்.
# டோம்மசோ சேவா

## வாழ்க்கைக் குறிப்பு

டோம்மசோ சேவா மிலனிலுள்ள ஒரு பணக்காரக் குடும்பத்தில் 1648 ஆம் ஆண்டு பிறந்தார். 1663 இல் இயேசு சபையில் சேர்ந்தார். மிலனிலுள்ள இயேசு சபை கல்லூரியில் முப்பத்தியெட்டு ஆண்டுகள் கணிதம் மற்றும் அணியியல் பயிற்றுவித்தார். "கியோவன்னி கிரோலமோ சச்சேரி" இவரது புகழ்பெற்ற மாணவராவார். இவரது முதல் அறிவியல் நூலில் (*De natura gravium* (1669)) ஈர்ப்பு விசை, இயல் வீழ்ச்சி ஆகிய இயற்பியல் கருத்துருக்களை தத்துவார்த்தமாக அளித்துள்ளார். இவரது ஒரேயொரு கணித நூல் (*Opuscula Mathematica*) 1699 இல் வெளியானது. அந்நூலில் வடிவவியல், ஈர்ப்புவிசை, எண்கணிதம் ஆகியவற்றைப் பற்றிய கருத்துக்களைக் கொண்டிருந்தது. ஒரு செங்கோணத்தை குறிப்பிட்ட என்ணிக்கையிலான சமபாகங்களாகப் பிரிக்க உதவும் கருவியை வடிவமைத்தார். இவர் அறியப்பட்ட கவிஞருமாவார்.  
1737 இல் மிலனில் இறந்தார்.
# டோம்மசோ சேவா

## ஆதார நூற்பட்டியல்

- Ramat, Raffaello, "La critica del padre Ceva," Civiltà moderna, 10 (1938), 385-95, and 11 (1939), 139-66. (Reprinted in Sette contributi agli studi di storia della letteratura italiana, (Florence, 1947), pp.&nbsp;5–44.
-
-
-
# டோம்மசோ சேவா

## வெளியிணைப்புகள்

-
-
# திபெத்திய மான்

**திபெத்திய மான்** அல்லது **செர்ரு மான்** ( *Tibetan antelope* or *chiru* ) ( சீனம்: 藏羚羊; பின்யின்: zànglíngyáng) என்பது நடுத்தர அளவுள்ள போவியட் மறிமான் ஆகும். இது திபெத்திய பீடபூமியை பூர்வாகமாக கொண்டது. இவற்றில் பெரும்பாலான எண்ணிக்கையிலானவை சீன எல்லைக்குள் வாழ்கின்றன. சில இந்திய பூட்டான் எல்லைகளில் ஆங்காங்கே வாழ்கின்றன. 150,000 க்கும் குறைவான முதிர்ந்த மான்கள் காடுகளில் எஞ்சியுள்ளன. ஆனால் தற்போது இந்த மான்களின் எண்ணிக்கை அதிகரித்து வருவதாக கருதப்படுகிறது. 1997 ஆம் ஆண்டில் சீன அரசாங்கம் திபெத்திய மிருகங்களைப் பாதுகாப்பதற்காக ஹோஹ் சில் தேசிய இயற்கைக் காப்பகத்தை (கெகெக்சிலி என்றும் அழைக்கப்படுகிறது) நிறுவியது.
# திபெத்திய மான்

## வகைப்பாடு

திபெத்திய மான் ***பாந்தோலோப்ஸ்*** பேரினத்தில் உள்ள ஒரே இனமாகும். இது முன்னர் துணைக் குடும்பமான ஆன்டிலோபினேயில் (இப்போது டிரைப் ஆண்டிலோபினி என்று கருதப்படுகிறது) வகைப்படுத்தப்பட்டது. ஆனால் உருவவியல் மற்றும் மூலக்கூறு சான்றுகள் இதை **பாந்தோலோபினே** துணைக் குடும்பம்பத்தில் வைக்க காரணமாயிற்று. அப்போதைய துணைக் குடும்பமான கேப்ரினேயின் ஆட்டு-மான்களுடன் நெருக்கமாக இருந்தது. இது சர்ச்சைக்குரியதாக இருப்பினும், பெரும்பாலான ஆய்வாளர்கள் இப்போது திபெத்திய மானை கேப்ரினே அல்லது காப்ரினி டிரைபின் உண்மையான உறுப்பினராக கருதுகின்றனர்.
# திபெத்திய மான்

## விளக்கம்

திபெத்திய மான் ஒரு நடுத்தர அளவிலான இரலை ஆகும். ஆண் மான்களின் உயரம் தோள்பட்டை வரை என்றும், பெண் மான்கள் உயரம் கொண்டவை. ஆண் மான்கள் பெண் மான்களை விட கணிசமான உயரம் கொண்டவை. ஆண் மான்கள் எடையுள்ளவை. பெண் மான்கள் எடை உள்ளவை. மேலும் ஆண் மான்களுக்கும் பெண் மான்களுக்குமான வேறுபாட்டை கொம்புகள் மற்றும் கால்களில் கருப்பு கோடுகள் இருப்பதைக் கொண்டு எளிதில் அறியலாம். இவை இரண்டும் பெண் மான்களுக்கு இல்லை. இவற்றின் உடலில் வெள்ளை நிற உரோமங்கள் அடர்த்தியாக வளர்ந்துள்ளன. ஆண் மான்களின் முகம் சற்று கருமையானதாக இருக்கும். ஒவ்வொரு காலின் முன்புறம் கருப்புக் கோடு உண்டு. இதன் மூக்கு வீங்கியது போலக் காணப்படும். நாசித் துவாரங்களுக்குள் சிறிய புடைப்பு உண்டு. இவை உயர்ந்த மலையில் வாழ்வதற்கான தகவமைப்பு எனப்படுகின்றன.  
ஆண் மான்களுக்கு நீண்ட, வளைந்த கொம்புகள் உண்டு. கொம்புகள் பொதுவாக 54 முதல் 60 செமீ (21 முதல் 24 அங்குலம்) நீளம் இருக்கும். கொம்புகள் மெல்லியவை, அவற்றின் கீழ் பகுதிகளில் வளையம் போன்ற முகடுகளுடன், கூர்மையான நுனியைக் கொண்டுள்ளன. கொம்புகளின் நீளம் ஒப்பீட்டளவில் சீரானதாக இருந்தாலும், அவற்றின் வடிவத்தில் சில மாறுபாடுகள் உள்ளன, எனவே கொம்புளுக்கு இடையிலான தொலைவு மிகவும் மாறுபடும். இவற்றின் கொம்புகள் கேப்ரின்களைப் போல வாழ்நாள் முழுவதும் வளர்வதில்லை. காதுகள் குட்டையாகவும், கூர்மையாகவும் இருக்கும். மேலும் வால் 13 செமீ (5 அங்குலம்) நீளத்தில் ஒப்பீட்டளவில் குறுகியதாக இருக்கும்.
# திபெத்திய மான்

## நடத்தை

திபெத்திய மான்கள் செடிகள், புற்கள், கோரைப்புற்கள் போன்றவற்றை உண்கின்றன. குளிர்காலத்தில் பெரும்பாலும் பனியைத் தோண்டி அடியில் உணவை எடுக்கின்றன. அவற்றின் இயற்கை வேட்டையாடிகளில் ஓநாய்கள், சிவிங்கிப்பூனைகள், பனிச்சிறுத்தைகள் ஆகியவை அடங்கும். மேலும் சிவப்பு நரிகள் இவற்றின் குட்டிகளை வேட்டையாடுவதாக அறியப்படுகிறது.  
திபெத்திய மான்கள் கோடை மற்றும் குளிர்கால மேய்ச்சல் நிலங்களுக்கு இடையில் நகரும் போது சில நேரங்களில் நூற்றுக்கணக்காக மந்தைகளாக கூடி கூட்டமாக இருக்கும். இருப்பினும் அவை பொதுவாக 20 க்கும் மேற்படாக எண்ணிக்கை கொண்ட சிறிய குழுக்களாக பிரிந்து காணப்படும். ஆயுட்காலம் சுமார் 10 ஆண்டுகள் என அறியப்படுகிறது.
# சுக்விந்தர் சிங் சுகு

**சுக்விந்தர் சிங் சுகு** (*Sukhvinder Singh Sukhu,* பிறப்பு: 27 மார்ச் 1964), இந்தியாவின் இமாச்சலப் பிரதேச மாநில முதலமைச்சரும் இந்திய தேசிய காங்கிரசு கட்சியைச் சார்ந்த அரசியல்வாதியும் ஆவார். 2022 இமாச்சலப் பிரதேச சட்டமன்றத் தேர்தலில் நாதவுன் சட்டமன்றத் தொகுதியில் வெற்றி பெற்றார். இந்திய தேசிய காங்கிரஸ் கட்சி, இமாச்சலப் பிரதேசத்தில் மொத்தமுள்ள 68 தொகுதிகளில் 40 தொகுதிகளை பெற்றி பெற்றதை அடுத்து, சுக்விந்தர் சிங் சுகு, 11 டிசம்பர் 2022 அன்று ஏழாவது இமாச்சலப் பிரதேச முதலமைச்சராகப் பதவியேற்றார்.
# சுக்விந்தர் சிங் சுகு

## இதனையும் காண்க

- இமாச்சலப் பிரதேச சட்டமன்றத் தேர்தல், 2022
- இமாச்சலப் பிரதேச முதலமைச்சர்களின் பட்டியல்
# முகம்மது அப்துல் நசீர்

**முகம்மது அப்துல் நசீர்** (*Muhammad Abdul Nasir*) ஒரு இந்திய அரசியல்வாதி மற்றும் லிலாங்கை பிரதிநிதித்துவப்படுத்தும் மணிப்பூர் சட்டமன்றத்தின் முன்னாள் உறுப்பினர் ஆவார். இவர் ஒக்ரம் இபோபி சிங் அமைச்சரவையில் வேளாண் அமைச்சராகப் பணியாற்றியவர்.
# முகம்மது அப்துல் நசீர்

## அரசியல் வாழ்க்கை

இந்திய தேசிய காங்கிரசின் வேட்பாளராக லிலோங்கின் வேட்பாளராக 2017 இல் மணிப்பூர் சட்டமன்றத்திற்கு நசீர் தேர்ந்தெடுக்கப்பட்டார். 2018 ஆம் ஆண்டில், உள்ளூர் பழங்குடியினர் நிலத்தை வெளியாட்களுக்கு விற்காத நாகரம் கிராமத்தில் தனது வீட்டைக் கட்டுவதில் சிரமத்தை எதிர்கொண்டார், மேலும் தனது வீட்டின் கட்டுமானத்தை நிறுத்த விரும்பினார்.  
நசீர் 2020 இல் இந்திய தேசிய காங்கிரசின் மற்ற ஐந்து அரசியல்வாதிகளுடன் கட்சியிலிருந்து விலகினார். இவர் காங்கிரசில் இருந்து விலகிய பின்னர் ஐக்கிய ஜனதா தளம் கட்சியில் சேர்ந்தார்.  
இவர் 2022 மணிப்பூர் சட்டமன்றத் தேர்தலில் லிலாங்கிலிருந்து வெற்றி பெற்றார்.
# இராபெர்ட்டசு ஆங்கிலிக்கசு

**இராபெர்ட்டசு ஆங்கிலிக்கசு** *(Robertus Anglicus)* அல்லது ** ஆங்கிலேயர் இராபெர்ட்டசு** ஒரு 13 ஆம் நுற்றாண்டு பிரித்தானிய வானியலாளர் ஆவார். இவர் மோன்ட்பெல்லியர் பல்கலைக்கழகத்திலும் பாரீசிலும் கல்வி கற்பித்தார். . இவர் 1271 இல் *De Sphera Mundi* எனும் யோகான்னசு தெ சாக்ரோபோசுக்கோ எழுதிய நூலுக்கு உரை வரைந்தார். இந்நூல் கடிகாரம் செய்வதற்கான நுட்பக்கலை சார்ந்த அதுநாளது வரையிலான சிறந்த வளர்ச்சியை உள்ளடக்கிய நூலாகும்.  
இவர் "வான்கோள வரன்முறைகள்" எனும் கட்டுரையை எழுதினார். இதில் கோளங்கலின் அளவீடுகளைச் செய்யும் நெறிமுறைகள் அடங்கின.
# பிரசாந்தா தெப்பர்மா

**பிரசாந்தா தெப்பர்மா** (பிறப்பு 13 ஜனவரி 1976) திரிபுராவைச் சேர்ந்த ஒரு இந்திய அரசியல்வாதி ஆவார். இவர் கோவாய் மாவட்டம் மற்றும் திரிபுராவின் கிழக்கு பகுதியில் உள்ள ராம்சந்திரகாட் (சட்டமன்றத் தொகுதி) பிரதிநிதித்துவப்படுத்தும் சட்டமன்ற உறுப்பினர் ஆவார். இவர் திரிபுரா பழங்குடி மக்கள் முன்னணியில் (IPFT) இணைந்துள்ளார்.
# பிரசாந்தா தெப்பர்மா

## ஆரம்ப வாழ்க்கை மற்றும் அரசியல் வாழ்க்கை

டெபர்மா 13 ஜனவரி 1976 இல் நில்மோகன் டெப்பர்மா மற்றும் மஞ்சூரி டெப்பர்மா ஆகியோருக்குப் பிறந்தார். HS உடையவர், இவர் 2018 திரிபுரா சட்டமன்றத் தேர்தலில் இந்தியப் பொதுவுடமைக் கட்சி (மார்க்சிஸ்ட்) வேட்பாளர் பத்ம குமார் தெப்பர்மாவை எதிர்த்துப் போட்டியிட்டார். இவர் 56.22% வாக்குகளைப் பெற்றார் இவர் 19,439 வாக்குகள் வித்தியாசத்தில் வெற்றி பெற்றார்.
# கிரோடி லால் மீனா

**கிரோடி லால் மீனா** (*Kirodi Lal Meena*; பிறப்பு: 3 நவம்பர் 1951) என்பவர் இந்திய அரசியல்வாதியும் இந்திய நாடாளுமன்ற உறுப்பினரும் ஆவார். இவர் 8வது, 11வது, 12வது, 13வது மற்றும் 14வது ராஜஸ்தான் சட்டப் பேரவை, 9வது மற்றும் 15வது மக்களவை உறுப்பினராக இருந்துள்ளார். மீனா தற்போது மாநிலங்களவை உறுப்பினராக உள்ளார்.  
மீனா ஆரம்பத்திலிருந்தே பாரதிய ஜனதா கட்சியின் உறுப்பினராக இருந்து வந்த நிலையில், 2008ல் சிறிது காலம் விலகி, 2018ல் மீண்டும் கட்சியில் சேர்ந்தார். இவர் அமைச்சராகவும், உணவு மற்றும் பொது விநியோகத் துறை அமைச்சராகவும் பணியாற்றியுள்ளார். 2009ஆம் ஆண்டு இந்தியப் பொதுத்தேர்தலில் ராஜஸ்தானிலிருந்து தேர்ந்தெடுக்கப்பட்ட ஒரே ஒரு சுயேச்சை நாடாளுமன்ற உறுப்பினர் இவராவார். இவர் மீனா சமூகத்தைச் சேர்ந்தவர்.